Donald Trump , forseti Bandaríkjanna , fagnar því að dómarar hafi vísað frá máli klámleikkonunnar Stormy Daniels gegn honum . Nú geti hann höfðað mál gegn Daniels , sem heitir í raun Stephanie Clifford , og lögmanni hennar . Þessu lýsti forsetinn yfir nú fyrir skömmu á Twitter og kallaði hann Clifford „ hrossasmetti “ . Clifford hafði höfðað mál gegn Trump eftir að hann tísti um að hún hefði logið um að henni hafi verið hótað fyrir að ræða um samband þeirra . Taldi Clifford að með þeirri ásökun hefði forsetinn meitt æru hennar . Hún hefur haldið því fram að þau hafi sofið saman árið 2006 og greiddi lögmaður Trump henni 130 þúsund dali í aðdraganda kosninganna 2016 fyrir að segja ekki frá hinu meinta framhjáhaldi . „ Má ég kynna forseta ykkar , “ skrifaði hún á Twitter . Í tísti sínu gefur hún í skyn að typpi Trump sé smávaxið og segir hann hafa sýnt að hann sé óhæfur í starfi , hati konur og hafi ekki stjórn á sjálfum sér . Þá gefur hún í skyn að Trump hafi kynferðislegan áhuga á dýrum , þar sem hann telji hana líta út eins og hest . Bókin ber heitið Full Disclosure en Daniels tilkynnti um útgáfu hennar í síðustu viku .